มันนี่ทูเดย์
ธสน.อัดสินเชื่อผู้ส่งออกบุกเออีซี
28 ม.ค. 2559

ธสน.อัดสินเชื่อผู้ส่งออกบุกเออีซี
นายเขมทัศน์ สายเชื้อ รักษาการกรรมการผู้จัดการ ธนาคารเพื่อการส่งออกและนำเข้าแห่งประเทศไทย (ธสน.) เปิดเผยว่า ธนาคารจะเร่งปล่อยสินเชื่อให้ผู้ส่งออก เพื่อให้การส่งออกปีนี้ขยายตัวได้ 5% ตามที่รัฐบาลตั้งไว้ โดยเป็นการปล่อยสินเชื่อให้ผู้ประกอบการไทยเริ่มต้นและขยายธุรกิจส่งออกได้ โดยเริ่มจากการส่งเสริมการค้าชายแดน การปล่อยสินเชื่อผู้ประกอบการเพื่อทำการค้าการลงทุนในประเทศเพื่อนบ้าน ทั้งสินเชื่อเสริมสภาพคล่อง ประกันการส่งออก และประกันความเสี่ยงการลงทุน คุ้มครองความเสี่ยงทางการเมืองจากโครงการลงทุนของไทยที่ได้รับความเสียหายในการดำเนินนโยบาย กฎระเบียบ หรือการดำเนินการใดๆ ของรัฐบาลประเทศเป้าหมายการลงทุน เป็นต้น
ร้องดีเอสไอถูกโกง
พ.ต.อ.ไพสิฐ วงศ์เมือง อธิบดีกรมสอบสวนคดีพิเศษ มอบหมายให้ พ.ต.ต.วรณัน ศรีล้ำ ผู้อำนวยการศูนย์บริหารคดีพิเศษและรองโฆษกกรมสอบสวนคดีพิเศษ เป็นผู้แทนรับมอบหนังสือจากตัวแทนชาวบ้านสมาชิกสหกรณ์เครดิตยูเนี่ยนบ้านมั่นคงไทย-จังโหลน จ.สงขลา และสมาชิกสหกรณ์เคหสถานเมืองโคราช จ.นครราชสีมา ที่ได้รับความเดือดร้อน กรณีซื้อบ้านที่อยู่อาศัยกับ “โครงการออมทรัพย์เพื่อที่อยู่อาศัยวันละ 40 บาท” และกำลังจะถูกเจ้าหนี้ฟ้องบังคับจำนอง